

**REPUBLIKA HRVATSKA**

**KRAPINSKO-ZAGORSKA ŽUPANIJA**

**Upravni odjel za prostorno uređenje,**

**gradnju i zaštitu okoliša**

KLASA: 351-01/23-01/17

UR.BROJ: 2140-08/7-23-46

Krapina, 18. prosinca 2023.

Krapinsko-zagorska županija, Upravni odjel za prostorno uređenje, gradnju i zaštitu okoliša na temelju odredbi članaka 160. Zakona o zaštiti okoliša (Narodne novine, br. 80/13, 153/13, 78/15, 12/18 i 118/18, u daljnjem tekstu: Zakon), članka 8. stavka 7. Uredbe o strateškoj procjeni utjecaja strategije, plana i programa na okoliš (Narodne novine, br. 3/17, u daljnjem tekstu: Uredba) te članka 6. i članka 12. Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine, br. 64/08) daje sljedeću

**INFORMACIJU**

**o provedbi postupka strateške procjene utjecaja na okoliš i postupka određivanja**

**sadržaja strateške studije utjecaja na okoliš Plana gospodarenja otpadom Krapinsko-zagorske županije za razdoblje od 2024. do 2029. godine**

**Tijelo nadležno za provedbu postupka:**

Upravni odjel za prostorno uređenje, gradnju i zaštitu okoliša Krapinsko-zagorske županije, Magistratska 1, Krapina.

**Pravni temelj za provedbu postupka strateške procjene utjecaja na okoliš i provedbu postupka određivanja sadržaja strateške studije:**

Postupak strateške procjene utjecaja na okoliš Plana gospodarenja otpadom Krapinsko-zagorske županije za razdoblje od 2024. do 2029. godine (dalje u tekstu: Plan gospodarenja otpadom) se provodi temeljem članka 63. stavka 1. Zakona.

Postupak određivanja sadržaja strateške studije se provodi temeljem članka 68. stavka 3. Zakona i članka 6. -11. Uredbe.

**Programska polazišta i ciljevi Plana gospodarenja otpadom:**

Plan gospodarenja otpadom predstavlja planski dokument gospodarenja otpadom koji se odnosi na šestogodišnje razdoblje. Polazišta za izradu Plana gospodarenja otpadom sadržana su u odredbi članka 111. Zakona o gospodarenju otpadom („Narodne novine“ broj 84/21) temeljem kojeg je izvršno tijelo jedinice područne (regionalne) samouprave dužno na svom području predložiti donošenje i osigurati provedbu plana gospodarenja otpadom. Plan će obuhvatiti mjere i aktivnosti kojima će se do kraja planskog razdoblja omogućiti postizanje ciljeva u području gospodarenja otpadom sukladno Zakonu o gospodarenju otpadom, a čiji sadržaj je propisan Dodatkom VI. istog Zakona. Župan Krapinsko-zagorske županije je 28. veljače 2023. godine donio Odluku o izradi Plana gospodarenja otpadom (KLASA: 351-01/23-01/17, URBROJ: 2140-02-23-3).

**Sudionici u postupku određivanja sadržaja strateške studije:**

1. MINISTARSTVO GOSPODARSTVA I ODRŽIVOG RAZVOJA, Zagreb, Radnička cesta 80

* Uprava za procjenu utjecaja na okoliš i održivo gospodarenje otpadom, Sektor za procjenu utjecaja na okoliš
* Uprava za klimatske aktivnosti
* Uprava za zaštitu prirode
* Uprava za energetiku
* Uprava za industriju, poduzetništvo i obrt

1. MINISTARSTVO PROSTORNOGA UREĐENJE, GRADITELJSTVA I DRŽAVNE IMOVINE, Zagreb, Ulica Republike Austrije 20
2. MINISTARSTVO POLJOPRIVREDE, Zagreb, Ulica grada Vukovara 78
3. HRVATSKE VODE, VGO za Gornju Savu, Zagreb, Ulica grada Vukovara 271
4. HRVATSKE VODE, VGI za mali sliv „Krapina-Sutla“, Veliko Trgovišće, Zagrebačka 13
5. JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE KRAPINSKO-ZAGORSKE ŽUPANIJE ZAGORJE ZELENO, Radoboj, Radoboj 8
6. ŽUPANIJSKA UPRAVA ZA CESTE KRAPINSKO-ZAGORSKE ŽUPANIJE, Pregrada, Ulica Janka Leskovara 40
7. HRVATSKE ŠUME d.o.o., Direkcija Zagreb, Zagreb, Ulica kneza Branimira 1
8. ZAVOD ZA JAVNO ZDRAVSTVO KRAPINSKO-ZAGORSKE ŽUPANIJE, Zlatar, Ivana Gorana Kovačića 1
9. HUMKOM d.o.o., Hum na Sutli, Hum na Sutli 175
10. KRAKOM d.o.o., Krapina, Gajeva 20
11. KOMUNALAC KONJŠČINA d.o.o., Konjščina, Jertovec 150
12. KOMUNALNO-ZABOK d.o.o., Zabok, Zivtov trg 3
13. ZELENJAK d.o.o., Klanjec, Trg Antuna Mihanovića 1
14. EKO-FLOR PLUS d.o.o, Oroslavje, Mokrice 180c
15. PIŠKORNICA d.o.o., Koprivnica, Trg bana Josipa Jelačića 7
16. UPRAVNI ODJELI KRAPINSKO-ZAGORSKE ŽUPANIJE, Krapina, Magistratska 1

- Upravni odjel za gospodarstvo, poljoprivredu, turizam, promet i komunalnu infrastrukturu

- Upravni odjel za obrazovanje, kulturu, šport i tehničku kulturu

- Upravni odjel za zdravstvo, socijalnu politiku, branitelje, civilno društvo i mlade

1. UPRAVNA TIJELA NADLEŽNA ZA ZAŠTITU OKOLIŠA SUSJEDNIH ŽUPANIJA

- Varaždinska županija, Upravni odjel za poljoprivredu i zaštitu okoliša, Varaždin, Franjevački Trg 7

- Zagrebačka županija, Upravni odjel za prostorno uređenje, gradnju i zaštitu okoliša, Zagreb, Ulica grada Vukovara 72/V

- Grad Zagreb, Gradski ured za gospodarstvo, ekološku održivost i strategijsko planiranje, Zagreb, Trg Stjepana Radića 1/I

1. GRADOVI I OPĆINE KRAPINSKO-ZAGORSKE ŽUPANIJE

- Grad Donja Stubica, Donja Stubica, Trg Matije Gupca 20/II

- Grad Klanjec, Klanjec, Trg mira 11

- Grad Krapina, Krapina, Magistratska 30

- Grad Oroslavje, Oroslavje, Oro trg 1

- Grad Pregrada, Pregrada, Josipa Karla Tuškana 2

- Grad Zabok, Zabok, Zivtov trg 10

- Grad Zlatar, Zlatar, Park hrvatske mladeži 2

- Općina Bedekovčina, Bedekovčina, Trg Ante Starčevića 4

- Općina Budinščina, Budinščina, Budinšćina 6

- Općina Desinić, Desinić, Trg svetog Jurja 7

- Općina Đurmanec, Đurmanec, Đurmanec 137

- Općina Gornja Stubica, Trg Svetog Jurja 2

- Općina Hrašćina, Hrašćina, Trgovišće 23c

- Općina Hum na Sutli, Hum na Sutli, Hum na Sutli 175

- Općina Jesenje, Gornje Jesenje, Gornje Jesenje 103

- Općina Konjščina, Konjščina, Ivice Gluhaka 13

- Općina Kraljevec na Sutli, Kraljevec na Sutli, Kraljevec na Sutli 132

- Općina Krapinske Toplice, Krapinske Toplice, Antuna Mihanovića 3

- Općina Kumrovec, Kumrovec, Ulica Josipa Broza 12

- Općina Lobor, Lobor, Trg Svete Ane 26

- Općina Mače, Mače, Mače 30

- Općina Marija Bistrica, Marija Bistrica, Trg pape Ivana Pavla II 34

- Općina Mihovljan, Mihovljan, Mihovljan 48

- Općina Novi Golubovec, Novi Golubovec, Novi Golubovec 12b

- Općina Petrovsko, Petrovsko, Petrovsko 1

- Općina Radoboj, Radoboj, Radoboj 8

- Općina Stubičke Toplice, Stubičke Toplice, Viktora Šipeka 16

- Općina Sveti Križ Začretje, Sveti Križ Začretje, Trg hrvatske kraljice Jelene 1

- Općina Tuhelj, Tuhelj, Tuhelj 36

- Općina Veliko Trgovišće, Veliko Trgovišće, Trg Stjepana i Franje Tuđmana 2

- Općina Zagorska Sela, Zagorska Sela, Zagorska Sela 38

- Općina Zlatar Bistrica, Zlatar Bistrica, Vladimira Nazora 56

**Način davanja prijedloga i mišljenja:**

U svrhu informiranja javnosti, ova informacija objavljuje se na internetskoj stranici Krapinsko-zagorske županije.

Mišljenja se dostavljaju pozivom na gornju klasu u pisanom obliku na adresu: Krapinsko-zagorska županija, Upravni odjel za prostorno uređenje, gradnju i zaštitu okoliša, Magistratska 1, Krapina ili na adresu elektroničke pošte [okolis@kzz.hr](mailto:okolis@kzz.hr) u roku od 30 dana od dana objave ove obavijesti.

Prije donošenja odluke o sadržaju strateške studije, nadležno tijelo razmotrit će prispjela mišljenja i prijedloge javnosti te tijela i/ili osoba određenih posebnim propisima.

U svrhu usuglašavanja mišljenja o sadržaju strateške studije i utvrđivanja konačnog sadržaja strateške studije, ovaj Upravni odjel održat će konzultacije, sukladno članku 9. stavku 4. Uredbe.

**Način informiranja javnosti i zainteresirane javnosti o donesenoj odluci o sadržaju strateške studije:**

Upravni odjel za prostorno uređenje, gradnju i zaštitu okoliša odluku o sadržaju strateške studije objaviti će se na svojim službenim internetskim stranicama.

**PO OVLAŠTENJU ŽUPANA**

**PROČELNICA**

Gordana Gretić